"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Maailmas on miljoneid kristlasi, keda usu pärast taga kiusatakse.
Evangeeliumi kuulutamine nende kodukandis on ohtlik.
Märtrite Hääl aitab tagakiusatutel elada oma usku välja
ja viia evangeeliumi neile, kes pole seda veel kuulnud.
MÄRTRITE HÄÄL
Pakistan on kristlaste jaoks üks ohtlikumaid paiku maailmas
ja nii küsime ka me tänastelt külalistelt,
mis saab siis, kui mõni sealne moslem saab kristlaseks
ja mida kujutab endast Jumala pilkamise seadus?
Tere tulemast saatesse Sari Palomäki ja Mari Palomäki!
Ja vaatajaile infoks, et tegu pole õdedega,
kuigi seda sageli küsitakse.
Kui üldse, pärineb nende sugulus ehk Aadama aegadest.
Teil on tõeliselt kenad rüüd seljas
ja ma tean, et need on seotud Pakistaniga,
mistõttu rääkige neist lähemalt.
Need ongi Pakistani naiste rüüd, mis koha pealt ostetud.
Neil on tõesti väga ilusad riided.
Valikut oli ja me tegime sellised valikud.
- Sobivad teile imehästi. - Aitäh.
Mari, oled palju mööda ilma ringi reisinud
ja ka Lähis-Idas elanud.
Ka oled tutvunud paljude isalmimaadega,
aga su reis Pakistani oli sul esmakordne,
kus elab ka väga suur hulk moslemeid.
Erineb siis ka Pakistan kuidagi Lähi-Ida maadest?
Üks asi, mille poolest see juba erineb, on see, et tänavad on väga auklikud
ja kõik on palju algelisem võrreldes maadega, kus olen elanud.
Ka üllatas mind sealne rohke mopeeditaksode hulk.
Need figureerisid ikka korralikult tänavapildis.
Natuke nagu India moodi? - No õige pisut.
Aga mis mulje inimesed jätsid?
Räägivad nad seal ka inglise keelt?
Mõned räägivad,
aga nende põhikeel on urdu keel, mida mina ei räägi.
Sealne liiklus on ikka meeletu.
Just tänu ka paljudele mopeedidele, mille juhid sõitsid ilma kiivriteta.
Sageli on neil terve pere seal ühe mopeedi peal,
mis oli päris õudne vaatepilt.
- 6-7 inimest.
Proovisite te ka, kui palju sinna mahuks?
Ei, ei proovinud.
Sari, sa käisid seal juba teist korda.
Mida Pakistan sinu jaoks maana tähendab?
No see oli tähtis mu jaoks juba enne sinna minekut.
Olen lugenud raamatuid Pakistani kohta.
Tunnistusi neist, kes on seal pöördunud ristiusku.
See maa on köitnud mind.
Olen jälginud ka selle poliitilist seisu
ja seda, kui Benazir Bhutto sai naisena peaministriks.
Millal see toimus?
Ma aastaid ei mäleta, aga olen lugenud tema elulugu.
Pakistan on väga mitmekülgne ja vastuoluline maa,
mistõttu oli tore seda juba teist korda külastada.
Kuulsin kord üht saadet, kus ütlesid, et su süda on veidi kui seal. - On.
- Millest see on tingitud?
Millest see on tingitud?
Ei teagi. Ehk sellest, et olen tutvunud selle maaga
ja lugenud selle kohta palju.
Nii et see on kuidagi läinud nii.
Ja olles seal nüüd kaks korda käinud, võin küll öelda,
et inimesed, keda oleme seal kohanud,
on äärmiselt südamlikud.
Ja see on ka põhjus, miks mu süda on sinna jäänud.
Ühtlasi on meil seal võrratu koostööpartner,
kellega sa, Mari, ka kohtusid.
Mis mulje sul temast jäi?
Tõeliselt soe inimene
ja nagu ütlesid - see on ülioluline,
et on olemas hea ja usaldusväärne koostööpartner.
Seda see inimene koos oma suure meeskonnaga on
ja see on suur tänupõhjus.
Oli ütlemata tore tutvuda kogu selle meeskonnaga.
Kui õigesti mäletan, elab Pakistanis 200 miljonit inimest...
Või palju neid on ja kui paljud neist on kristlased?
Seal elab u 240 miljonit inimest, kellest vaid 2% on kristlased.
Kuna sa, Sari, tunned seda maad paremini,
siis mis seisus Pakistani kristlased on?
No kristlased kuuluvad seal kohe kindlasti täisvähemusse,
mis tingib ka nende positsiooni ühiskonnas.
Paljud kristlased elavad telliskiviehitajate külades,
mis on vaesed külad.
Seal pole koole
ja vanemad ning lapsed käivad üheskoos telliseid tegemas.
Nii on ka palju kristlasi, kes ei pääse oma elus kuidagi edasi,
vaid kes peavadki tegema nö madalamaid töid
nagu olema WC'de või tänavate koristajad.
Nii et olukord on raske.
Ühtlasi kehtib seal Jumala pilkamise seadus,
mida kasutatakse ka kristlaste vastu ära.
Millised sealsed kristlased on?
Käivad nad üldse kirikus või palvetavad palju?
Näiteks needki, keda seal kohtasite.
Milline sealne kristlus on?
Mul on küll mulje jäänud,
et kristlased käivad kirikus ja nende usk on neile oluline.
Olles külastanud ka mitmeid sealseid kodusid,
siis seal on olemas rist ja vahel ka Jeesuse pilt.
Nii et kristlus on nende jaoks oluline.
Kas seda võib ka avalikult eksponeerida?
Võid sa näiteks rist kaelas mööda tänavaid käia?
No näiteks autode peal oli näha kala-kleepse,
mis oli minu jaoks üllatav
ja mu meelest käisid inimesed üsna avalikult kirikus. - Nii oli.
Kuid samas kehtib seal see Jumala pilkamise seadus,
mis on üks karmimaid maailmas
ja mis on seotud Allahi ning Muhammedi pilkamisega.
Seda kasutatakse tihti ettekäändena, et teha kristlastele halba.
Nii juhtus näiteks Jaranwalas 2023. a. augustis üks intsident,
mis jõudis Soome meediassegi,
kus paar moslemit esitas kristlaste vastu süüdistuse,
kuna nad olla häbistanud Koraani.
Sellest tekkisid tohutud rahutused.
Lausa minarettide kaudu kutsuti moslemeid kokku,
õhutades neid ründama kristlasi.
Kristlasi isegi tapeti
ja nende kodusid, kogudusi ning koole põletati maha.
Ka rüüstati kristlaste hauaplatse.
Te ise käisite ka Jaranwalas. Mis seis seal oli?
- Kuidas selle linna nime üldse hääldatakse?
Ma pakun, et Džaranwala, kuid usun, et mõlematpidi on õige.
Me minek sinna oli üsna väljakutseterohke
ja me palusime selleks ka Soomest eestpalveid,
sest see oli üks meie reisi sihtpunke.
See oli väga teistmoodi, kui sinna jõudsime.
Kui me auto esipeegli küljes rippus muidu rist,
siis see tuli seal peitu panna.
Turvalisuse mõttes pidime naistena sallid pähe panema
ja filmida ei tohtinud seal midagi.
Ka oli seal linnas kogeda hoopis teistsugust vaimsust.
Jaa, niipea, kui sinna Jaranwala linnapiirile jõudsime
ja ühes bensiinijaamas peatusime,
siis meil keelati midagi filmida või pildistada
ja õhustik oli tõesti pingeline.
Ja kui me siis sinna Jaranwala linna sisenesime,
oli küll šokeeriv näha
kõiki neid hävitatud kirikuhooneid ja kristlaste kodusid.
Eriti aga jäi veel meelde see,
kui religioossed moslemid käisid ruuporitega mööda tänavaid,
kutsudes moslemeid üles tulema välja tänavaile
ja hakkama võitlema islami eest.
Jaa, keset päeva.
See oli ka hirmuäratav hetk ja meil hakkas üsna kiire.
Olime teel ühte kirikusse
ja parem oli hoida kiiresti siseruumidesse.
Sest väljas olles kogunes me ümber inimesi
ja see äratas tähelepanu.
Teate te ka, millisesse võitlusse neid inimesi kutsuti osalema?
Tegu oli reedega - moslemite püha päevaga.
Ma ei teagi, oli see siis reede auks või milleks iganes.
Ütleksin nii, et kahjuks need 7. oktoobri sündmused Iisraelis
on ajanud moslemimaailma veelgi enam tagajalgadele
ja võitlema islami eest.
Teine lugu on see Koraanide põletamine Rootsis.
Need olid üheks ajendiks Jaranwala sündmustele.
Ehk see, mis maailmas kristlaste ja moslemite vahel toimub,
on kõikjal näha.
On seal kristlastel mingid oma elamispiirkonnad?
Ehk siis, need moslemid ei rünnanud üksikkodusid,
vaid elamupiirkondi?
Jaa, nii oli.
Seal olid oma kristlaste elamurajoonid,
kus olid kristlaste majad, kirikud ja palju muud.
Külastasime neid paiku, käies ka kirikutes
ja nähes kõiki neid hävitatud, mahapõletatud paiku.
Nii et see oli väga kõnekas vaatepilt.
Ja osad neist ehitasid juba oma kodusid jälle üles.
Jaranwala on üks neid linnu,
kus võrreldes rahvastiku arvuga elab kõige enam kristlasi
ja mis varasemalt oli nende jaoks üsna rahulik paik.
Kohtasite te siis ka ise neid tagakiusatud kristlasi?
Jaa, päris mitmeid.
Käisime ühes hävitatud ja taas üles ehitatud kirikuhoones,
kus kohtusime nii pastori-paari kui mitmete peredega.
- Kuidas neil läheb?
Meenub siinkohal üks konkreetne abielupaar,
kes jagas oma tunnistust.
Selle mehe hea sõber oli pastor,
kelle koguduse seinale olid moslemid midagi kirjutanud.
Ta oli korraldanud selle seina puhtaks pesemise,
mispeale talle öeldi:
"Kuna sa käskisid selle seina puhtaks pesta,
"peseme" me sinu siit maa pealt ära."
Teda tulistati ja ta sattus haiglasse.
Tegu oli siis
meie poolt intervjueeritava mehe hea sõbraga,
nii et see mees käis oma pastorist sõpra vaatamas
ja aitas teda igal võimalusel.
See aga tingis moslemite viha ülekandumise ka talle.
Sel perel on 5 last,
kes peavad seetõttu elama täna vanavanemate juures.
Vanemad ise aga ei saa enam tagasi koju minna,
vaid nad rändavad ühest kohast teise,
nii et see olukord on väga, väga raske.
Nii ka palvetasime nende eest, et tuleks mingi lahendus
ja see on endiselt palveteema.
Nii et jaa - sealsed olukorrad on rasked.
Nii tekkis ka selle pere osas tunne: "Kuidas küll neid aidata?",
sest mure on ikka suur.
Nii hakkasimegi mõtlema, kuidas leida neile parim lahendus?
Nad on seetõttu kaotanud ka vara. - Jah.
Nad ütlesid, et kui need rünnakud Jaranwalas algasid,
siis moslemid tungisid nende koju,
viskasid sinna mingeid kemikaale ja panid siis tule otsa,
nii et kõik nende asjad põlesid ära.
Täiesti hullumeelne!
Kas need pinged seal tänavail on koguaeg sellised olnud?
Tundub küll nii.
Samas me koostööpartner ütles, et see pole ainuüksi seal,
vaid tundub, et pinged on kasvanud üle kogu maa
ja kristlastel on hirm,
et Jaranwala sündmused korduvad taas.
Nii et see on tõsine palveteema.
See kõik sai alguse väidetavast Allahi pilkamisest.
Teate te veel inimesi või olukordi,
kelle vastu seda Jumala pilkamise seadust
on kasutatud?
Oleme neid juhtumeid toonud välja ka Märtrite Hääle lehel,
kus nende teemade eest esitatakse eestpalveid.
Inimesi on selle eest lausa vangi pandud,
isegi, kui on vaid kahtlus.
Olen sellest varemgi palju rääkinud,
aga aastaid tagasi oli üks 10-aastane tüdruk, Rimsha,
kes põletas oma tagaõues mingeid pabereid või midagi.
Moslemid ilmusid välja ja ütlesid, et tegu on Koraani lehtedega
ja teda süüdistati Allahi pilkamises.
- Seda väikest tüdrukut?
Jaa, 10-aastast tüdrikut, kes oli veel Downi sündroomiga.
Kogunenud rahvamass oleks ta seal koha peal hukanud,
aga ta viidi siiski vangi.
Kujutate te ette väikest tüdrukut trellide taga?
Mis tunne see küll olla võiks!
Lisaks sellele tuli mõni nädal peale seda välja,
et tegu oli lavastatud olukorraga.
Ehk siis see tüdruk polnud põletanud Koraani lehekülgi.
Kuid isegi, et see tuli päevavalgele,
polnud sel perel ikkagi võimalik normaalset elu jätkata
ja nad kolisid Pakistanist Kanadasse.
Vaatamata lavastatud olukorrale vihati neid ikkagi?
Just nii.
See oli paljuski tingitud ka sellest,
et moslemid ei taha kristlasi oma aladele
ja kui ka vaid üht inimest süüdistatakse,
kandub see üle kogu sealsele kristlikule kogukonnale.
See on selline kiire võimalus kedagi süüdistada.
Nii näiteks põhjustas Rootsis toimunud Koraani põletamine
kristlaste kannatusi nii Pakistanis kui mujal.
Neil pole sellega mingit pistmist, aga neid süüdistatakse ikkagi.
Oleme siiani rääkinud sealsetest kristlastest,
aga mis saab seal moslemist, kes pöördub ristiusku?
No ta sattub ikka korraliku hukkamõistu alla.
Pakistanis pole lihtne olla kristlane. Eriti veel, kui pöördud islamist.
Inimese elu on sageli ohus, rääkimata vägivallast ja piinamisest.
Ja kui ka inimene kolikski teise kohta,
uuritaks ta kohta ikka, et kust ta tuleb jne.
Ehk siis info liigub.
Me kohtusime oma reisi viimasel päeval
abielupaariga, kus mees oli pöördunud islamist kristlusesse.
Ta oli töötanud haiglas, kus töötas ka kristlasi
ja need rääkisid talle ristiusust, Piiblist ja kõigest muust.
Tal tekkis huvi selle vastu
ja ta hakkas neilt selle kohta lähemalt uurima.
Nad rääkisid talle julgesti Jumala Pojast Jeesusest,
kes tuli siia maailma ja suri inimeste pattude eest.
Ta oli algul kuidagi ärritunud selle loo peale,
et kuidas selline asi on võimalik?
Kuid ta küsis aga lisa,
saades neilt kristlastelt ka Piibli, mida ta hakkas uurima.
Ta uuris Piiblit süviti 2 aastat ja käis ka pastori jutul,
leides lõpuks, et see kätkeb endas tõde
ja ta tahab saada kristlaseks.
Ta sai ristitud
ja läks seejärel julgesti oma perele-sõpradele rääkima,
et temast on saanud kristlane.
Mis juhtus?
Nad ajasid ta kodunt minema ja ta pidi põgenema.
Ühtlasi ootab teda ees surm, kui ta peaks leitama.
Paljudel teistel on samasugune saatus. - Nii on.
On teil ka infot, kui palju moslemeid on saanud kristlasteks?
Me koostööpartner ütles,
et selle töö kaudu, mida ka Märtrite Hääl seal teeb,
on palju huvitunuid ja osad on ka kristlaseks saanud,
aga vähemalt hetkel peavad hoidma oma usu enda teada.
Ühtlasi on ka umbes 10 perekonda saanud kristlaseks,
mis on täiega võimas lugu.
Nii et seda sünnib.
Küsimus pigem on, kui avalikult seda jagatakse.
Ehk evangeelium levib.
Kohe kindlasti.
Seda on rõõm kuulda,
kuigi moslemi kristlaseks saamine on pikk protsess,
mille käigus uurida Piiblit ja teemat tervikuna.
Nad pühenduvad sellele kõige täiega.
Küsimus pole hetkelises tundepuhangus,
vaid nad tõesti uurivad Piiblit ja selle õpetust süviti,
langetades seejärel läbimõeldud otsuse.
Nad ei võta seda kergelt, sest nad teavad ka selle tagajärgi.
Paljud neist peavad maksma selle eest üsna kõrget hinda.
Aga Jeesus liigub seal ja kutsub inimesi,
ilmudes inimestele paljuski ka unenägude kaudu
ja kutsudes neid enese ligi, mis on võimas.
Ja seda ka Pakistanis. - Just nii.
Nende usuletulek on tõesti väga eriline protsess.
Külastasite seal olles ka Pakistani India piiriäärset ala,
kus kristlased olid jäänud veetulvade alla.
Mis nende seas toimub?
Kogu sealne küla oli jäänud vetevoo alla.
Mulle läks eriti hinge üks vanem naisterahvas,
kes istus põhuhunniku otsas, öeldes, et see oli olnud tema kodu.
Sellest oli jäänud järgi vaid põhuhunnik.
Riigilt aga pole neile mingit abi loota,
sest nad on kristlased.
Nad saaks abi vaid siis, kui nad hakkaks moslemiteks.
Samas on nende usk nii kindel,
et ainuüksi abi pärast ei hakka nad seda vahetama.
Kuigi nende olukorrad võtsid meid sõnatuks.
- Ehk neil pole sisuliselt midagi?
Neil tõesti pole midagi.
Neil oli vaevu katus pea kohal
ja voodiks vaid mingi voodiraam, aga ei mingit madratsit ega midagi.
Nii et väga rasked tingimused.
Ühtlasi olid õue peal olevad lehmad ja lambad
kui osaks neist kõigist
ehk nad elasid väga väikese ala peal kõik koos.
See võttis lausa sõnatuks ja tundus uskumatuna.
Kuna nad aga on kristlased, ei aita neid keegi.
- Kui hakkaks moslemiks, siis aitaks? - Just.
Nii jagaski Märtrite Hääl seal nii toiduabi, patju kui tekke,
mille eest nad olid üliväga tänulikud.
- Leiduks sellest olukorrast mõni väljapääs?
Ei teagi...
Võiks ju asukohta vahetada, aga kuidas sealt minema saada?
Kuna neil pole mitte kui midagi, on väga raske sealt minema saada.
On see tüüpiline Pakistani poliitika,
et kui oled kristlane, ei saa riigilt mingit abi?
No näiteks koroona ajal oli juhuseid,
kus paljude külade kristlased ei saanud abi.
Mitmed olid koroona tõttu kaotanud töö.
Kui aga pole tööd, pole ka palka ja nii ei saa ka toitu osta.
Nii et kõik on omavahel seotud.
Nii aitas ka Märtrite Hääl siis mitmeid kristlasi,
kes ei saanud riigi poolt mingit abi, kuna olid kristlased.
Neid kohti külastades oli tohutu tänutunne,
et me Märtrite Häälena saame aidata neid kristlasi
ja olla olemas nende jaoks.
See oli nende jaoks suur asi, et neid külasid külastasime.
Nad on meie usuõed- ja vennad.
Meil siin on seda olukorda raske mõista,
sest meie sotsiaalkindlustus ei kao kuhugile
ja sõltumata usust saab igaüks abi.
Peaks me ehk seetõttu seda teemat oma rahvale rohkem teadvustama?
Eks seda ongi raske mõista, kui pole ise seda kogenud.
Seal käies oli see šokk iseendalegi,
mõeldes, kuidas tänapäeval on veel selline elu üldse võimalik?
Aga on.
Teisalt oli see aga täiega silmiavav reis.
Eriti neid külasid külastades.
Teil on ka Pakistani-teemalisi raamatuid,
mida tahate tutvustada.
Siin on "Eest rebitud mask",
mis räägib ühest Pakistani naisest,
kes jäi nii haigeks, et muutus liikumisvõimetuks.
Pere armastas teda ja isa tegi kõik tütre paranemise nimel.
Kord luges see tütar Koraanist Jeesuse-nimelisest prohvetist,
kes olla ka võimeline tervendama.
Ta tahtis Teda paremini tundma õppida
ja sai ka osa tervenemisest, hakates uskuma Jeesusesse.
See on tõesti võrratu raamat.
Teine võrratu raamat on: "Julgesin kutsuda Teda isaks".
See räägib ühest kõrgklassi kuulunud moslemi naisest,
kellele Jeesus ilmus unenägude ja nägemuste kaudu,
nõnda nagu Ta seda tänapäeval väga paljudele ilmub.
Nii hakkas see naine jälgima seda unenägudes nähtud Jeesust
ja sai ka kristlaseks.
Täiesti uskumatu lugu!
Mõlemad raamatud maksavad 15 eurot
ja mõlemad on seotud Pakistaniga.
Tore!
Raamatuid saab tellida aadressilt: www.marttyyrienaani.fi/kauppa
Sealt saab tellida ka Märtrite Hääle ajakirja,
mis räägib lähemalt me tööst ja palvesoovidest.
Tänu teie palvetele kogetakse palvevastuseid üle maailma
Kõigest lähemalt: www.marttyyrienaani.fi
Olge õnnistatud
ja ikka kaasas Märtrite Hääle tegemistega!
Tõlge: Anne-Ly Raukas